stanford-oval/wikipedia huggingface dataset:
Navajot
Kulttuuri > Mytologia

Navajojen luomismyytti kertoo Ensimmäisten ihmisten matkasta pois Mustasta maailmasta, joka oli kolmen muun maailman alapuolella. Nämä ihmiset, mies ja nainen, elivät kahden ja riitaantuivat keskenään. Lopulta he lähtivät kulkemaan muiden maailmojen läpi. Toinen ja kolmas maailma osoittautuivat syntien turmelemiksi. Monien yritysten jälkeen ensimmäiset ihmiset saavuttivat neljännen eli Kimaltelevan maailman, jossa ihmiset saattoivat vihdoin elää onnellisina ja menestyä. Mies asetti auringon taivaalle valaisemaan ympäristöä ja pyysi luomistyöhön avukseen kojootin ja mustan jumalan, jotka olivat ensimmäisen maailman jumalolentoja. Navajojen mytologiassa eräs tärkeä hahmo on maan jumalatar Estsanatlehi (Muuttuva nainen), joka esiintyy yhdessä Ensimmäisten ihmisten kanssa navajojen tärkeissä seremonioissa kuten häissä ja tyttöjen puberteettirituaaleissa käytettävissä kertomuksissa.
Navajojen reservaatista löytyy edelleen useita uskonnollisesti merkittäviä vuoria, joiden olemassaolon he liittävät luomiskertomukseensa. Navajojen uskomuksen mukaan vuoret jakaantuvat naaraisiin ja uroksiin ensimmäisten ihmisten mukaan.
Aiheesta muualla

Wikipedia, vapaa tietosanakirja
Peter McDonald
Navajojen hogan.
Navajojen hiekkapiirros valokuvattuna 1907
Denizlispor

Denizlispor Kulübü on urheiluseura Denizlistä, Turkista. Seuran toiminta on varsin monipuolista, sillä lajivalikoimaan lukeutuvat jalkapallo, lentopallo, koripallo, pöytätennis shakki ja voimistelu.
Denizlisporin jalkapallojoukkue pelaa Turkin pääsarjassa Superliigassa. Sen paras saavutus liigassa on viides sija, mihin se on yltänyt historiansa aikana kahdesti, vuosina 2002 ja 2004. Turkin Cupissa se on parhaimmillaan ollut välierissä ja UEFA Cupissa neljännellä kierroksella. Muun muassa Bilal Ould-Chikh ja Mix Diskerud ovat pelanneet seurassa.
Historia

Denizlispor perustettiin 26. toukokuuta 1966, kun kaupungin kaksi pienempää seuraa, Çelik Yeşilspor Gençlik ja Pamukkale Gençlik, yhdistyivät. Aluksi seura oli vain Denizlin kaupunginosassa Çaybaşıssa toimiva pieni seura. Sittemmin seura liittyi Turkin jalkapalloliiton jäseneksi ja jalkapallojoukkue aloitti Turkin kakkosdivisioonassa 14. heinäkuuta samana vuonna.
Aiheesta muualla

Virallinen sivu
Kannattajien sivu (Arkistoitu – Internet Archive)
Kannattajien sivu (Arkistoitu – Internet Archive)
Kannattajien sivu (Arkistoitu – Internet Archive)
Plekonariili

Plekonariilin rakennekaava
Plekonariili (C18H18F3N3O3) on Schering-Ploughin valmistama pienimolekyylinen viruslääke ja sitä on käytetty astman pahenemisvaiheen hoitoon sekä ennaltaehkäisemään vilutustumisoireita pikoronavirukselle altistuneilla astmapotilailla. Se kuuluu viruskapsidi-inhibiittoriluokkaan. Se estää viruksen DNA:n kahdentumista eli replikaatiota. Se estää myös enterovirusten kiinnittymisen isäntäsoluun. Yhdysvaltojen lääke- ja elintarvikevirasto (FDA) ei ole antanut lupaa sen käyttöön, koska plekonariili lisää CYP3A-entsyymiaktiivisuutta ja tämä taas lisää vakavien lääkehaittavaikutusten riskiä.
Norjassa tehtiin lääketutkimus, jossa tutkittiin plekonariilin käyttöä tuoreessa tyypin 1 diabeteksessä estämään beetasolutuhoa. Tutkimus toteutettiin Oslon yliopistollisessa sairaalan lastenklinikassa yhteistyössä Oslon yliopiston kanssa. Tutkimuksessa annettiin kahta eri viruslääkettä, plekonariilia ja ribaviriinia 48 lapselle, iältään 6–16 vuotta, joilla oli juuri todettu tyypin 1 diabetes. Toinen saman kokoinen ja ikäinen ryhmä toimi kontrolliryhmänä ja he saivat lumelääkettä. Vuoden päästä lääkkeen annosta tutkimuslääkkeitä saaneilla lapsilla oma insuliinintuotanto oli huomattavasti parempaa kuin lumelääkettä saaneella kontorolliryhmällä. Tutkijat uskovat, että viruslääkkeiden, tulehduskipulääkkeiden ja haimasoluja vahvistavien lääkkeiden yhdistelmällä voidaan saada aikaan mahdollisesti tyypin 1 diabeteksen parantava hoito. Tämä vaatii, että toinen tutkijaryhmä toistaa nyt toteutetun tutkimuksen ja että lääkehoitoa vielä kehitetään.
Aiheesta muualla

Kuvia tai muita tiedostoja aiheesta Plekonariili Wikimedia Commonsissa
Nikke

| Nikke |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Nick, Nicke, Nike, Niki, Nikki, Niku, Nipa, Nippe, Nisse 
Nimen alkuperä:  Nikolaus
Infobox OKNimi-testi OK: 
Nikke on Suomessa käytetty miehen etunimi. Se on kansanomainen muoto Nikolauksesta sekä sen muunnelmista Niilosta ja Nikolaista.
Digi- ja väestötietoviraston mukaan Nikke on vuoteen 2020 mennessä ollut Suomessa virallisena etunimenä 343 miehellä. Nimi ei ole mukana almanakassa, mutta koirien ja kissojen nimipäiväkalentereissa Nikkejen nimipäivä on 6. joulukuuta.
Tunnettuja Nikkejä

Nikke Isomöttönen, musiikkipedagogi, kuoronjohtaja ja kapellimestari
Vladimir ”Nikke” Nikamo, kitaristi ja balalaikan soittaja
Nikke Pärmi (alk. Nikolai Pärmini), jääkärieverstiluutnantti ja suojeluskuntaupseeri
Nikke taiteilijanimenä:
Nikke Ankara (oik. Niiles Hiirola), rap-artisti
Nikke T (oik. Niko Toiskallio), rap-artisti
Kuvitteellisia Nikkejä

Nikke Knatterton (saks. Nick Knatterton), sarjakuva- ja animaatiohahmo
Pikku Nikke (ransk. Le petit Nicolas), päähenkilö Nikke-lastenkirjoissa
Aiheesta muualla

Etunimien taivutus: Nikke (Kotimaisten kielten keskuksen verkkojulkaisu)
Norjan kristillinen neuvosto

| Norjan kristillinen neuvosto> Norges Kristne Råd |
| --- | --- |
Perustettu:  1992
Tyyppi:  kristillinen järjestö
Toimiala:  ekumenia
Kotipaikka:  Oslo, Norja
Päämaja:  Rådhusgata 1-3, Oslo
Pääsihteeri:  Erhard Hermansen
Aiheesta muualla
Sivusto
Infobox OKNimi-testi OK: 
Norjan kristillinen neuvosto (ruots. Norges Kristne Råd) on Norjassa toimiva kristillisten kirkkojen ja järjestöjen yhteistoimintajärjestö.  Ekumeeniseen järjestöön kuuluu 26 kirkkokuntaa. Norjan kristillinen neuvosto on perustettu vuonna 1992. Järjestön pääsihteeri on Erhard Hermansen
Jäsenet > Jäsenjärjestöt

Brunstadin kristillinen kirkko
Den anglikanske kirke i Norge
Den Etiopisk Ortodokse kirke i Norge
Den finske menigheten i Norge
Den Islandske Menigheten i Norge
Den nordisk-katolske kirke
Den ortodokse kirke i Norge- Hellige Nikolai menighet
Den tyskspråklige menighet i Norge
Den greske orthodokse menighet Evangelismos tis Theotokou (Maria Bebudelse)
Den serbisk ortodokse kirke i Norge – Hl. Vasilije Ostroski menighet
Evankelis-luterilainen kirkkoyhteisö
Frelsesarmeen
Guds Menighet Vegårshei
Katolinen kirkko Norjassa
Kvekersamfunnet
Misjonskirken Norge
Norjan baptistiliitto
Norjan evankelis-luterilainen vapaakirkko
Norjan kirkko
Norjan Metodistikirkko
OKS – kirkene
Pinsebevegelsen i Norge
Svenska kyrkan i Norge
Østfoldkirken
Jäsenet > Tarkkailijajäsenet

Syvendedags Adventistkirken
Jäsenet > Liitännäisjäsenet

Blå Kors Norge
Det Norske Bibelselskap
Digni
Kirkens Nødhjelp
Norjan lähetys- ja evankeliointineuvosto
Perinnöllinen ei-polypoottinen paksusuolisyöpä

Perinnöllinen ei-polypoottinen paksusuolisyöpä (HNPCC) eli Lynchin oireyhtymä on autosomissa dominantisti periytyvä sairaus, josta kärsivä sairastuu usein paksusuolen syöpään. Myös monien muiden syöpien riski on kasvanut. Useimmiten syövät syntyvät sinne, missä solujen jakautuminen on vilkkainta. Tällaisia paikkoja ovat etenkin limakalvot. Sairaus aiheuttaa 2–7 % Yhdysvalloissa vuosittain todettavasta 160 000 suolisyövästä
HNPCC-potilaan riski saada suolisyöpä elinaikanaan on 70–85 %. Syöpä puhkeaa tavanomaista varhaisemmin, keskimäärin 45-vuotiaana.
Tanskan evankelinen allianssi

| Tanskan evankelinen allianssi> Evangelisk Alliance |
| --- | --- |

Perustettu:  1884
Tyyppi:  kristillinen järjestö
Kotipaikka:  Katrinebjergvej 75 8200 Aarhus, Tanska
Toiminta-alue:  Tanska
Puheenjohtaja:  Erik Holmgaard
Kattojärjestö:  Euroopan Evankelinen Allianssi
Aiheesta muualla
Sivusto
Infobox OKNimi-testi OK: 
Tanskan evankelinen allianssi (tansk. Evangelisk Alliance i Danmark, lyh. EA) on tanskalainen evankelisten järjestöjen ja kristittyjen verkosto. Tanskan evankelinen allianssi toimii teologisesti Lausannen julistuksen pohjalta. Järjestö on Euroopan evankelisen allianssin kansallinen liitto Tanskassa.
Verkosto

Seuraavat järjestöt kuuluvat Tanskan evankeliseen allianssiin:
Apostolinen kirkko
Indre Mission
Luthersk Mission
Tanskan baptistikirkko
Mosaik
Tanskan metodistikirkko
Evangelisk Frikirke Danmark
Dansk Oase
International Christian Community
Pelastusarmeija
Greve Frikirke
Verkosto > Liitännäisjärjestöt

Open Doors
Global Leadership Summit
Arrow Lederskab
Mission Afrika
Kronjyllands Frimenighed
Alpha Danmark
Luthersk Missions Børn og Unge
Indre Missions Unge
Dansk Missionsråd
Israelmissionens Unge
Bibellæser-ringen i Danmark
Kristeligt Forbund for Studerende
Menighedsfakultetet
Viva Danmark
Dansk Bibel Institut
Tværkulturelt Center
Føbe
KNUS
Corsica Ferries – Sardinia Ferries

M/S Mega Express Bastian satamassa.
Corsica Ferries M/S Mega Express Two Toulonin satamassa.
Corsica Express Seconda Piombinon satamassa.
MS Mega Express Four Ajacciossa.
MS Mega Regina Ile Roussessa vuonna 2021.
Corsica Ferries – Sardinia Ferries (Corsica Ferries France SAS – Forship SpA) on ranskalais-italialainen lauttayhtiö, joka liikennöi Korsikan, Sardinian ja Elban saarille.
Lauttayhtiön perusti korsikalainen Pascal Lota vuonna 1967 nimellä Corsica Line yhdellä laivalla, Corsica Expressillä. Yrityksen vaatimattomasta alusta lähtien se on jatkuvasti kasvanut ja on nykyään Korsikan ja Sardinian markkinajohtaja.
Corsica Sardinia Ferries on läntisen Välimeren johtava lauttayhtiö, joka kuljettaa vuosittain yli 2,8 miljoonaa matkustajaa Ranskasta ja Italiasta Korsikaan, Sardiniaan ja Elbaan liikennöivillä lautoillaan.
Corsica Sardinia Ferries liikennöi kahta edestakaista reittiä Italiasta Sardiniaan ja 10 edestakaista reittiä Ranskasta ja Italiasta Korsikaan, yhteensä jopa 13 ylitystä päivittäin.
Laivastoon kuuluu tällä hetkellä 14 alusta. Halpayhtiömallinsa ansiosta yrityksellä on nykyään 68,7 prosentin markkinaosuus Korsikan meriliikenteestä (2017).
Vuonna 2005 marseillelainen tuomioistuin tuomitsi Forship Spa:n, Corsica Sardinia Ferriesin tytäryhtiön, maksamaan 490 000 euroa, koska se laski jätevettä mereen Cap Corsen rannikolla 12. toukokuuta 2004.
Nykyinen laivasto

| Laiva | Rakennettu | Käytössä   Corsica Ferriesillä | Bruttovetoisuus | Matkustajia (maksimi) | Ajoneuvot | Matka- nopeus (solmua) | Reitti | Tietoa | Lippu ja kotipaikka | Kuva |
| --- | --- | --- | --- | --- | --- | --- | --- | --- | --- | --- |
| M/S Pascal Lota | 2008 | 2017– | 36 277 GT | 2 080 | 665 | 27 | Toulon – Bastia |  |  Genova, Italia |  |
| M/S Mega Smeralda | 1985 | 2008– | 34 694 GT | 2 000 | 550 | 22 | Ajaccio – Toulon |  |  Genova, Italia |  |
| M/S Mega Andrea | 1986 | 2015– | 34 694 GT | 2 000 | 550 | 22 | Ajaccio – Toulon |  |  Genova, Italia |  |
| M/S Mega Regina | 1985 | 2021– | 37 860 GT | 2 500 | 665 | 22 | Toulon – Porto Torres |  |  Genova, Italia |  |
| M/S Mega Victoria | 1988 | 2022– | 34 384 GT | 2 420 | 665 | 21,5 | Vado Ligure – Bastia |  |  Genova, Italia |  |
| M/S Mega Express | 2001 | 2001– | 26 024 GT | 1 800 | 550 | 29 |  |  |  Genova, Italia |  |
| M/S Mega Express Two | 2001 | 2001– | 26 024 GT | 1 800 | 550 | 29 |  |  |  Genova, Italia |  |
| M/S Mega Express Three | 2001 | 2004– | 29 637 GT | 2 100 | 650 | 31 | Livorno – Golfo Aranci |  |  Genova, Italia |  |
| M/S Mega Express Four | 1995 | 2006– | 25 710 GT | 2 000 | 650 | 27 |  |  |  Genova, Italia |  |
| M/S Mega Express Five | 1993 | 2009– | 26 000 GT | 1 800 | 600 | 26 |  |  |  Genova, Italia |  |
| M/S Corsica Marina Seconda | 1974 | 1986– | 12 100 GT | 1 500 | 550 | 19 |  |  |  Genova, Italia |  |
| M/S Corsica Express Three | 1996 | 1996– | 3 500 GT | 550 | 150 | 37 |  |  |  Genova, Italia |  |
Nykyinen laivasto > Aikaisemmat laivat

| Laiva | Rakennettu | Liikenteessä Corsica Ferriesillä | Nykyinen tilanne |
| --- | --- | --- | --- |
| Corsica Express |  | 1968–1975 | Romutettu vuonna 1986. |
| Corsica Ferry |  | 1972–1976 | Romutettu Azzura II -nimisenä Aliağassa, Turkissa vuonna 2011. |
| Corsica Star |  | 1973–1980 | Upposi Jassim -nimisenä Wingate Reefissä vuonna 2003. |
| Corsica Serena |  | 1975–1981 | Romutettu Gadanin rannalla Pakistanissa vuonna 2003. |
| Corsica Nova |  | 1976–1988 | Romutettu Aliağassa, Turkissa vuonna 2011. |
| A Regina |  | 1979–1985 | Romutettu vuonna 1989. |
| Corsica Marina |  | 1977–1990 | Romutettu Aliağassa, Turkissa vuonna 2013. |
| Corsica Viva |  | 1980–1993 | Romutettu Aliağassa, Turkissa vuonna 2004. |
| Elba Nova |  | 1992–1998 | Lady Carmela -nimisenä vuodesta 2019. |
| Sardinia Nova | 1966 | 1982–2006 | Romutettu Atlas Han -nimisenä Turkissa vuonna 2015. |
| Corsica Serena Seconda | 1974 | 1983–2011 | Liikennöi Moby Niki -nimisenä Moby Linesille. |
| Sardinia Express | 1995 | 1996–2012 |  |
| Corsica Express Seconda | 1995 | 1996–2015 | Paros Jet -nimisenä vuodesta 2015. |
| Sardinia Regina | 1972 | 1985–2021 | Kevalay Queen -nimisenä vuodesta 2021. |
| Corsica Victoria | 1973 | 1986–2023 | Liikennöi Camomilla -nimisenä Flipper Linesille. |
| Sardinia Vera | 1975 | 1987–2024 | Romutettu Aliağassa, Turkissa vuonna 2024. |
Reitit

Korsika
Nizza – Ajaccio
Nizza – Bastia
Nizza – L'Île-Rousse
Nizza – Porto-Vecchio
Toulon – Ajaccio
Toulon – Bastia
Toulon – L'Île-Rousse
Toulon – Porto-Vecchio
Vado Ligure – Bastia
Vado Ligure – Calvi
Livorno – Bastia
Sardinia
Golfo Aranci – Livorno
Golfo Aranci – Nizza
Golfo Aranci – Toulon
Golfo Aranci – Piombino
Golfo Aranci – Porto-Vecchio
Porto Torres – Porto-Vecchio
Porto Torres – Toulon
Elba
Piombino – Portoferraio
Bastia – Portoferraio
Sisilia
Toulon – Trapani
Nizza – Trapani
Baleaarit
Toulon – Alcudia
Alcudia – Maó
Aiheesta muualla

Corsica Ferriesin virallinen verkkosivusto[vanhentunut linkki]
Fakta om Fartyg: Corsica Ferries Sardinia Ferries (Arkistoitu – Internet Archive) (ruotsiksi)
Keltaiset viivat
Simplon Postikortit: Corsica Ferries
Corsica Ferries - Lauttasivusto
Corsica Sardinia Ferries - tiedot verkosta
Lehdistötiedote Mega Smeraldasta (italiaksi)
Lautat Korsikaan Eri lautta-alusten yksityiskohtaiset tekniset tiedot, historia, kansisuunnitelmat. (italiaksi)
Bilal Ould-Chikh

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. heinäkuuta 1997
Syntymäpaikka: Roosendaal, Alankomaat
Pelipaikka: oikea laitahyökkääjä
Pituus: 170 cm
Seura
Seura: FC Volendam
Pelinumero: 7
Junioriseurat
: Feyenoord
: RBC Roosendaal
: Willem II
: Twente
Seurat
| Vuodet | Seura | O | (M) |
| 2014–2015 | Jong Twente | 18 | (2) |
| 2014–2015 | Twente | 16 | (1) |
| 2015– | Benfica B | 7 | (0) |
| 2017-2018 | Utrecht | 3 | (0) |
| 2019 | Denizlispor | 0 | (0) |
| 2019-2021 | ADO Den Haag | 27 | (0) |
| 2022- | FC Volendam | 57 | (7) |
Maajoukkue
| 2013–2014 | Alankomaat U17 | 7 | (1) |
| 2014– | Alankomaat U19 | 15 | (1) |
 Seurajoukkueuran tilastot kattavat vain kansalliset sarjat, päivitetty 4. tammikuuta 2016.  Maajoukkueuran tilastot päivitetty 4. tammikuuta 2016.
Bilal Ould-Chikh (s. 28. heinäkuuta 1997 Roosendaal) on marokkolaiset sukujuuret omaava alankomaalainen jalkapalloilija, joka edustaa hollantilaiskerhoa FC Volendam. Pelipaikaltaan Ould-Chikh on oikea laitahyökkääjä.
Seurajoukkueura

Ould-Chikh on pelannut kasvattajaseuransa FC Twenten nuorten joukkueessa 18 ottelua viimeistellen kaksi maalia. Hän pelaa joukkueessa vielä nykyisinkin. Debyytti seuran ykkösjoukkueen paidassa Eredivisiessä tapahtui toukokuussa 2014 PEC Zwollea vastaan. Avausmaalinsa sarjassa Ould-Chikh iski tammikuussa 2015 Heracles Almelon verkkoon.
Heinäkuussa 2015 Ould-Chikh siirtyi portugalilaisen SL Benfican riveihin. Benficassa mies ei koskaan saanut peliaikaa ykkösjoukkueessa, vaan pudottettiin B-jengiin. Vuonna 2017 FC Utrecht antoi mahdollisuuden Ould-Chikille. Pelaaja ei kuitenkaan vakuuttanut valmennusryhmää, vaan taas oli edessä pudotus reserveihiin eli Jong Utrechtiin. Siellä hän laittoi pallon maaliin kerran 11 otteluun. Kesäkuussa 2019 Ould-Chikh teki sopimuksen turkkilaisseura Denizlisporin kanssa, mutta ei ikinä päässyt edes kentälle asti. Vain 4 kuukautta myöhemmin hyökkääjä muutti takaisin Hollantiin ja ADO Den Haagiin. Edelliset vuodet olivat olleet Ould-Chikhille vaikeita etenkin siksi, että hän oli saanut supertalentin leiman, mutta ADO:ssa pelaaja sai vihdoin näyttää parhaat puolensa. Kahdessa kaudessa hän pelasi 27 ottelua. Hyvät otteet sai FC Volendamia kiinnostumaan, ja Pohjois-Hollantilaisseura osti vuonna 2022 talentin noin 400 tuhatta euron siirtosummalla. FC Volendamissa Ould-Chikhin pelitapa muuttui. Nopeasta laiturista tuli itsevarma maalintekijä, joka alkoi tekemään maaleja kovempaan tahtiin kuin koskaan aikaisemmin.
Maajoukkueura

Ould-Chikh pelasi Alankomaiden alle 17-vuotiaiden paidassa vuoden 2014 EM-kilpailuissa Maltalla, jossa Alankomaat saavutti hopeaa. Nykyisin hän kuuluu Alankomaiden alle 19-vuotiaiden maajoukkueeseen, jossa otteluita on kertynyt 15 ja maaleja yksi.
Muuta

Ould-Chikhia pidetään yhtenä Alankomaiden lupaavimmista pelaajista. Ainakin Manchester Unitedin, Internazionalen ja AC Milanin tiedetään olevan kiinnostuneita hänestä. Ould-Chikhistä käytetään lempinimeä Uusi Arjen Robben. Veli Walid Oould-Chick pelaa Braunschweigissa Saksan kakkostasolla. Veljekset pelasivat samaan aikaan Volendamissa, ennen kuin Walid siirtyi Saksaan.
Martti Koski

Martti Koski vuonna 1964.
Martti Koski (s. 31. heinäkuuta 1940) on suomalainen entinen harrastajanäyttelijä ja mainosalan yrittäjä. Kosken ainoat näytelmäelokuvaroolit olivat miespääosa Erkko Kivikosken elokuvassa Kesällä kello 5 (1963) sekä pieni sivuosa kuutta vuotta myöhemmin Jaakko Pakkasvirran elokuvassa Kesäkapina (1969). Lisäksi hän esiintyy Peter von Baghin Ylelle tekemässä dokumenttielokuvassa 1939 vuodelta 1993.
Martti Koski toimi nuorena myös mallina, mutta varsinaisen uransa hän teki mainosalalla. Upseeriperheessä Suomenlinnassa varttunut Martti Koski suoritti Markkinointi-instituutin mainoshoitajatutkinnon 1965 ja työskenteli sitten Erva-Latvalassa, Sekissä ja Finnadissa. Vuonna 1981 hän perusti oman toimiston nimeltä Markkinointikoski. Hän on opettanut mainontaa Tampereen yliopistossa, Rastorissa ja Vientikoulutussäätiössä. Hän on ollut Aamulehden vakituinen avustaja ja kirjoittanut televisio-ohjelmien käsikirjoituksia.
Tiia Haverinen

| Tiia Haverinen> Henkilötiedot |
| --- | --- |
Syntynyt: 21. syyskuuta 1990 (ikä 34)
Näyttelijä
Aktiivisena:  2007–2011
Merkittävät roolit:  Sofia Salin (Salatut elämät) Susanna Blom (Kotikatu)
Aiheesta muualla
IMDb 
Tiia Haverinen (o.s. Ilmanen, s. 21. syyskuuta 1990) on suomalainen näyttelijä, joka on esiintynyt televisiosarjoissa Salatut elämät ja Kotikatu. Sittemmin hän on työskennellyt kauneusyrittäjänä.
Salatuissa elämissä Haverinen esitti teini-ikäiseksi kasvanutta Sofia Salinia vuosina 2007–2008. Syksyllä 2009 hän liittyi Kotikatu-sarjaan, jossa hänen roolihahmonsa oli Susanna Blom. Haverinen jätti sarjan omasta tahdostaan alkuvuodesta 2011 ja hänen roolihahmonsa näyttelijäksi vaihtui Iris Nylund.
Haverisen pikkusisko Janna Ilmanen on myös näytellyt Salatuissa elämissä Aino Kaukovaaran roolissa vuosina 2008–2010.
Haverinen kävi ilmaisutaitopainotteista Kallion lukiota yhdessä Salatut elämät -sarjassa esiintyneiden Juha Karhun ja Sara Lohinivan kanssa, mutta vaihtoi koulua Vantaalle Sotungin lukioon, josta hän valmistui ylioppilaaksi keväällä 2010.
Tiia Ilmanen meni naimisiin Teemu Haverisen kanssa ja vahtoi sukunimensä Haveriseksi. Parin ensimmäisen lapsi syntyi huhtikuun lopussa vuonna 2014. Perheen perustamisen jälkeen Haverinen on keskittynyt perheensä ohella opiskelemaan merkonomiksi ja näyttelemisen hän on vaihtanut kosmetologin työhön. Vuonna 2011 hän ryhtyi Vantaalla kauneusyrittäjäksi.
Filmografia > Televisiosarjat

Salatut elämät – Sofia Salin (2007–2008)
Salatut elämät 10v – Sofia Salin (2009)
Kotikatu – Susanna "Suski" Blom (2009–2011)
Happi

Nestemäistä happea
Happi on alkuaine, jonka kemiallinen merkki on O (lat. oxygenium), järjestysluku 8 ja atomimassa IUPACin standardin mukaisesti [15,99903;15,99977] amu. Esiintyessään vapaana alkuaineena se on tavallisissa lämpötiloissa kaasuna, ja sitä on Maan ilmakehässä noin 21 %. Luonnossa sitä on runsaasti myös erilaisissa yhdisteissä, muun muassa vedessä, joka on vedyn ja hapen yhdiste, sekä lukuisissa maa- ja kallioperän mineraaleissa, joista monet ovat erilaisia hapen ja muiden alkuaineiden muodostamia yhdisteitä. Happi on yleisin alkuaine maankuoressa, jossa sitä on noin 47 %.
Vapaa happi reagoi herkästi monien muiden aineiden kanssa. Se ylläpitää palamista, ja se on myös useimpien eliöiden elämälle välttämätöntä. Sitä vapautuu kasvien yhteyttämisessä ja kuluu soluhengityksessä.
Käyttö

Teollisuudessa hapella on käyttöä voimakkaana hapettimena. Sitä käytetään varsinkin teräs- ja kemianteollisuudessa. Nestehappea käytetään nestemäistä ajoainetta käyttävissä raketeissa hapettimena. Hapella on myös lääketieteellistä käyttöä sairaaloissa, etenkin anestesiassa ja hengityselinsairaiden hengitykseen. Lisäksi happea käytetään hitsauksessa.
Happi on elämän kannalta tärkeä alkuaine. Happikaasu on monille eliöille elinehto. Happi muodostaa vedyn kanssa vettä, joka on välttämätöntä tuntemamme elämän muodostumiselle. Elämän syntyhistoriassa otsonikerroksen muodostuminen oli tärkeä vaihe, joka mahdollisti elämän levittäytymisen maalle, koska ilman otsonikerroksen suojaa eliöt altistuisivat liialliselle ultraviolettisäteilylle.
Historia ja nimeäminen

Puhdasta happea erotti salpietarista Olaus Borrichius vuonna 1678, vuosisataa aiemmin saman menetelmän oli kuvannut Sendivogius, joka oli myös esittänyt, että tätä "elämää ruokkivaa" ainetta löytyy ilmasta. Jo 1600-luvulla tiedettiin, että salpietarista irtoaa kuumennettaessa jotakin kaasua, mutta vanha käsitys, jonka mukaan ilma olisi alku­aine, vaikeutti pitkään tämän kaasun tunnistamista.
Myöhemmin hapen löysi vuonna 1772 myös Carl Wilhelm Scheele, joka valmisti sitä kuumentamalla elohopeaoksidia, mutta tätä löytöä ei heti tunnustettu. Itsenäisesti sen löysi Joseph Priestley vuonna 1774. Kansainvälisen nimen oxygenium antoi Antoine Lavoisier vuonna 1774. Nimi merkitsee happoja muodostavaa ja johtuu siitä, että Lavoisier arveli sen olevan oleellisena osana kaikissa hapoissa. Myöhemmin on kuitenkin osoittautunut, että esimerkiksi fluorivety tai suolahappo eli vety­kloridi ei sisällä happea. Lavoisier selvitti myös hapen merkityksen palamisessa ja osoitti täten aikaisemmin yleisesti hyväksytyn flogiston­teorian vääräksi.
Suomenkielinen nimitys happi esiintyi ensi kerran Julius Krohnin vuonna 1862 julkaisemassa teoksessa Kemiallisia tiedesanoja. Hieman aiemmin kehitettyä uudissanaa happo oli käytetty hapen tai oksidin merkityksessä jo 1840-luvulla. Molemmat on johdettu vanhasta suomen kielen sanasta hapan; vastaavasti ruotsin kielessä happea tarkoittava sana syre on johdos hapanta tarkoittavasta sanasta sur.
Aiheesta muualla

Wikimedia Commonsissa on kuvia tai muita tiedostoja aiheesta .
Hapen kansainvälinen kemikaalikortti
Syväjäähdytetyn hapen kansainvälinen kemikaalikortti
Turvallisuusohje (OVA-ohje): Happi (Arkistoitu – Internet Archive)
Human Metabolome Database: Oxygen (englanniksi)
KEGG: Oxygen (Arkistoitu – Internet Archive) (englanniksi)
Periodictable: Technical data for Oxygen (englanniksi)
Kokeita nestemäisellä hapella: http://koti.mbnet.fi/antitz/dime (Arkistoitu – Internet Archive).
Luettelo hapen isotoopeista The Isotopes Project Home Page (englanniksi))
Elintarvikelisäaineisiin kuuluvat pakkauskaasut
argon (E 398) |
butaani (E 943a) |
happi (E 948) |
helium (E 939) |
hiilidioksidi (E 290) |
isobutaani (E 943b) |
propaani (E 944) |
typpi (E 941) |
typpimonoksidi (E 942) |
vety (E 949)
| Auktoriteettitunnisteet  |
| --- | --- |
Kansainväliset:  FAST 
Kansalliset:  Espanja  Ranska  BnF data  Saksa  Israel  Yhdysvallat  Japani  Tšekki 
Henkilöt:  Yle 
Tripletti- ja singlettihappi